Woiwodsjap Lubusz

Woiwodsjap Lubusz (Pools: Województwo lubuskie; Dütsj: Woiwodschaft Lebus) is 'n woiwodsjap i Pole. Ze grens in 't weste aa de Dütsje bondssjtate Sakse en Brandeburg, in 't noarde aa Wes-Pommere, in 't oeëste aa Groeët-Pole en in 't zuje aa Neder-Silezië. Ze hat twieë hoofsjteë: Gorzów Wielkopolski. Hei is de regering. De anger is Zielona Góra. Hei is 't parlement gevestig.

Geografie
't Lanksjap va Lubusz is semlig plat. Vruier besjtong zie oet zump en lieëg bussje, durchsjneie durch de reviere de Oder en de Warthe. De Lausitzer Neiße is vuur e deel de wesgrens en geliek óch de grens mit Dütsjland. Deler va g'n woiwodsjap zint hoeëgvlakdes, die döks neet mieë es e paar tieëntalle metere hoeëger zint es de oersjtruimdaler (va bevuurbild de Oder) oet 't Pleistoceen. Dit lanksjap vink me óch vöal i g'ne noabersjtaat Brandeburg. 't Hoeëgste punt is hei 227 meter boave zieëniveau.

Sjteë
Sjteë mit mieë es 10.000 iwuënesj zint (sjtank: 30-06-2015):
 Sjtad  Aatal iwuënesj Zielona Góra (Grünberg in Schlesien)  138.763 Gorzów Wielkopolski (Landsberg an der Warthe)  124.116 Nowa Sól (Neusalz an der Oder)  39.413 Żary (Sorau)  38.292 Żagań (Sagan)  26.365 Świebodzin (Schwiebus)  21.988 Międzyrzecz (Meseritz)  18.464 Kostrzyn nad Odrą (Küstrin; bis 1928: Cüstrin)  18.097 Sulechów (Züllichau)  17.242 Słubice (Frankfurt-Dammvorstadt)  16.927 Gubin (Guben)  16.855

Gesjichde
De óppervlakde va g'n woiwodsjap kunt gooddils uëveree mit g'n ouw sjtreek Neumark. Dees sjtreek woar lang óngerdeel van 't Markgraafsjap Brandeburg en vanaaf 1815 va g'n gelieknamig Prusische provins. 't Gebeed behoeëde van 1226 bis 't joar 1806 tot 't Hillig Roeëmsj Riek. I dat letste joar woeëd 't Hillig Roeëmsj Riek ópgeheëve. 't Westelig deel i Dütsjland heesj nog ummer "Brandeburg" en óch doa guëf 't marke, zoeëwie de Uckermark en de Mittelmark. 't Noardelig deel va Sakse-Anhalt heesj wier de Altmark. In 1945, noa d'r Twieëde Weltkreeg, koam 't gebeed wier aa Pole. De woiwodsjap woeëd vernumt noa de ouw sjtrieëk Lebus. Lebus is óch e sjtedje in Brandeburg, aa g'n grens. Bis de sjtichting va g'n sjtad Frankfurt an der Oder, in 1253, woar dit sjtedsje de wichtigste i g'n regio.

Kling sjtökker va g'n woiwodsjap behure tot de ouw historische sjtreke Silezië en de Lausitz.

Galerie

Externe links

Website va de regering va Lubusz